Nafarroako Parlamentuko Mahaiak, 2018ko urtarrilaren 15ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea María Teresa Sáez Barrao andreak aurkeztutako galdera, pentsiodunentzat eta 65 urte baino gehiagokoentzat farmazia-koordainketa kendu zuen foru legea baliogabetzen duen Konstituzio Auzitegiaren epaiaren ondorioei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2018ko urtarrilaren 15ean

Lehendakaria: Ainhoa Aznárez Igarza

GALDERAREN TESTUA

Podemos-Ahal Dugu talde parlamentarioari atxikitako foru parlamentari Teresa Sáez Barrao andreak, Legebiltzarreko Erregelamenduan xedatuaren babesean, honako galdera hau aurkezten du, Nafarroako Gobernuko Osasuneko kontseilariak Legebiltzarraren hurrengo Osoko Bilkuran ahoz erantzun dezan:

Pentsiodunentzat eta 65 urte baino gehiagokoentzat farmazia-koordainketa kendu zuen 2012ko foru legea baliogabetzen duen Konstituzio Auzitegiaren epaiak –zeina 2018ko urtarrilaren 8ko Estatuko Aldizkari Ofizialean argitaratu baita– zer ondorio du 2018an? Eta 18.000 euro baino gutxiagoko errenta guztietan?

Iruñean, 2018ko urtarrilaren 9an

Foru parlamentaria: Teresa Sáez Barrao